CELEX: 32019D0301(01)
Language: sk
Date: 2019-02-22 00:00:00
Title: Vykonávacie rozhodnutie Komisie z 22. februára 2019 o uverejnení žiadosti o zmenu špecifikácie výrobku v súvislosti s názvom v sektore vinohradníctva a vinárstva v zmysle článku 105 nariadenia Európskeho parlamentu a Rady (EÚ) č. 1308/2013 v Úradnom vestníku Európskej únie [Contea di Sclafani (CHOP)]

1.3.2019   
               
               
                  SK
               
               
                  Úradný vestník Európskej únie
               
               
                  C 76/3
               
            
         VYKONÁVACIE ROZHODNUTIE KOMISIE
         z 22. februára 2019
         o uverejnení žiadosti o zmenu špecifikácie výrobku v súvislosti s názvom v sektore vinohradníctva a vinárstva v zmysle článku 105 nariadenia Európskeho parlamentu a Rady (EÚ) č. 1308/2013 v Úradnom vestníku Európskej únie
         
         [Contea di Sclafani (CHOP)]
         (2019/C 76/04)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 97 ods. 3,
         keďže:
         
                     (1)
                  
                  
                     Taliansko v súlade s článkom 105 nariadenia (EÚ) č. 1308/2013 zaslalo žiadosť o zmenu špecifikácie výrobku s názvom „Contea di Sclafani“. Medzi zmeny patrí zmena názvu „Contea di Sclafani“ na „Contea di Sclafani“/„Valledolmo – Contea di Sclafani“.
                  
               
                     (2)
                  
                  
                     Komisia uvedenú žiadosť preskúmala a dospela k záveru, že podmienky stanovené v článkoch 93 až 96, článku 97 ods. 1 a v článkoch 100, 101 a 102 nariadenia (EÚ) č. 1308/2013 sú splnené.
                  
               
                     (3)
                  
                  
                     S cieľom umožniť predkladanie námietok v zmysle článku 98 nariadenia (EÚ) č. 1308/2013 by sa žiadosť o zmenu špecifikácie výrobku s názvom „Contea di Sclafani“ mala uverejniť v Úradnom vestníku Európskej únie,
                  
               ROZHODLA TAKTO:
         
            Jediný článok
            Žiadosť o zmenu špecifikácie výrobku s názvom „Contea di Sclafani“ (CHOP) v súlade s článkom 105 nariadenia (EÚ) č. 1308/2013 je uvedená v prílohe k tomuto rozhodnutiu.
            V súlade s článkom 98 nariadenia (EÚ) č. 1308/2013 vzniká uverejnením tohto rozhodnutia právo podať do dvoch mesiacov odo dňa jeho uverejnenia v Úradnom vestníku Európskej únie námietku proti zmene špecifikácie uvedenej v prvom odseku tohto článku.
         
         
            V Bruseli 22. februára 2019
            
               
                  Za Komisiu
               
               Phil HOGAN
               
                  člen Komisie
               
            
         
         
            (1)  Ú. v. EÚ L 347, 20.12.2013, s. 671.
      
      
         
            PRÍLOHA
            
               „CONTEA DI SCLAFANI“
            
            
               PDO-IT-A0775-AM04
            
            
               Dátum podania žiadosti: 21.12.2016
            
            ŽIADOSŤ O ZMENU ŠPECIFIKÁCIE VÝROBKU
            1.   Pravidlá vzťahujúce sa na zmenu
            
            Článok 105 nariadenia (EÚ) č. 1308/2013 – podstatná zmena
            2.   Opis a dôvody zmeny
            
            2.1.   Zmena názvu označenia a) a špecifikácie výrobku/jednotného dokumentu b)
            
            
                        a)
                     
                     
                        Úprava názvu: K súčasnému názvu označenia „Contea di Sclafani“ bol doplnený odkaz na obec Valledolmo. Názov môže teda znieť „Contea di Sclafani“ alebo „Valledolmo – Contea di Sclafani“.
                        Názov označenia sa zmenil, aby sa ešte viac zdôraznila súvislosť s územím, t. j. „vymedzenou zemepisnou oblasťou“, ako sa stanovuje v právnych predpisoch EÚ (článok 93 ods. 1 písm. a) nariadenia (EÚ) č. 1308/2013). Názov Valledolmo sa totiž už teraz viackrát zmieňuje v článku 9 špecifikácie výrobku, v ktorom sa opisuje zemepisná súvislosť. Táto obec v provincii Palermo sa nachádza v centre vymedzenej zemepisnej oblasti a uvádza sa na súčasných mapách. Doplnením názvu obce sa teda ľahšie určuje presné miesto oblasti výroby.
                     
                  
                        b)
                     
                     
                        Zoznam povolených typov sa skrátil z 21 na 6 a ponechali sa len typy Bianco a Rosso a príslušné označenia Vendemmia Tardiva (neskorý zber) a Riserva.
                        Registrované označenie pôvodu [DOC (CHOP)] „Sicilia“ sa vzťahuje na širokú škálu regionálnych odrôd viniča vrátane mnohých, ktoré sa uvádzajú pod súčasnou špecifikáciou DOC (CHOP) „Contea di Sclafani“, a napriek tomu, že sú tradičné, nemožno dôjsť k záveru, že sa pestujú výlučne v užšej oblasti. Zámerom je teda ďalej propagovať špecifickosť príslušných vín DOC (PDO) tým, že sa ponechajú len typy vyrobené z odrôd viniča, ktoré najlepšie vystihujú súvislosť s vymedzenou zemepisnou oblasťou. Napriek tomu, že vína sa vyrábajú z domácich odrôd, ktoré už boli súčasťou kombinácie odrôd viniča používaných v bielych alebo červených vínach a vínach z jednej odrody, sa tieto vína teraz vo všeobecnosti označujú za biele alebo červené, aby sa viac zdôraznil názov označenia a súvislosť s „terroir“, t. j. územím, na ktorom sa víno vyrába.
                     
                  2.2.   Článok 2 špecifikácie výrobku – kombinácia odrôd viniča
            
            Táto zmena sa týka článku 2 špecifikácie výrobku a príslušného bodu 7 jednotného dokumentu o hlavných odrodách viniča. Nárast percentuálnych podielov domácich odrôd hrozna, ako je Catarratto v prípade bielych vín a Perricone a Nero d’Avola v prípade červených vín, ktoré sa už vyrábajú ako typy z jednej odrody, umožňuje lepšie charakterizovať príslušné vína a zabezpečiť lepšiu kvalitu. Kombinácia odrôd viniča sa obmedzila, aby sa ponechali len tie typy vína, v ktorých je možné vyzdvihnúť špecifickosť príslušných vín DOC (CHOP).
            
                        a)
                     
                     
                        Pokiaľ ide o biele víno, z kombinácie odrôd sa odstránili odrody viniča Insolia a Grecanico a doplnilo sa označenie Riserva. V súvislosti s bielymi vínami je stále povolená len odroda hrozna Catarratto, ktorá musí tvoriť aspoň 95 % základu, keďže viac než ktorákoľvek iná odroda vystihuje mimoriadnu vhodnosť tohto územia.
                     
                  
                        b)
                     
                     
                        Percentuálne podiely uvedené v súčasnej špecifikácii výrobku pre odrody v kombinácii s odrodami viniča na výrobu červeného vína sa zmenili a doplnilo sa označenie Vendemmia Tardiva. Pokiaľ ide o červené vína, povoľujú sa iba tradičné odrody hrozna Perricone a Nero d’Avola, či už samostatne alebo v kombinácii, pričom percentuálny podiel je od 0 do 100 %; nesmú sa pridávať žiadne ďalšie odrody.
                     
                  
                        c)
                     
                     
                        Na výrobu bieleho ani červeného vína sa nesmú používať žiadne ďalšie odrody, a to ani v prípade, že sú povolené v regióne Sicília. Z uvedených odrôd, ktoré sa pestujú vo viniciach takmer všetkých miestnych výrobcov, sa v tomto regióne vysokých kopcov vyrábajú vína s osobitnými a výraznými organoleptickými vlastnosťami, čo ich odlišuje od vín, ktoré sa vyrábajú v iných častiach regiónu, ako je to vysvetlené v opise súvislosti so zemepisnou oblasťou.
                     
                  
                        d)
                     
                     
                        Ružové vína a vína z jednej odrody vyrobené z odrôd, ktoré sa už neuvádzajú, boli odstránené.
                     
                  2.3.   Článok 3 špecifikácie výrobku – oblasť výroby
            
            Táto zmena sa týka článku 3 špecifikácie výrobku a príslušného bodu 6 jednotného dokumentu o vymedzenej oblasti.
            V opise oblasti výroby v článku 3 špecifikácie výrobku sa vykonali len formálne zmeny a opravil sa názov obce Montemaggiore (predtým sa nesprávne uvádzal ako Montemmagiore).
            2.4.   Článok 4 špecifikácie výrobku – vinohradnícke normy
            
            Táto zmena sa týka len špecifikácie výrobku, nie jednotného dokumentu.
            
                        a)
                     
                     
                        V súvislosti s obdobím, počas ktorého sa môže vykonávať núdzové zavlažovanie, sa odstránila formulácia „najneskôr začiatkom zrenia“.
                        Odstránil sa očividný rozpor, keďže núdzové zavlažovanie je potrebné predovšetkým koncom leta a často po dozretí.
                     
                  
                        b)
                     
                     
                        Z tabuľky výnosov sa odstránili typy, ktoré sa už neuvádzajú, a doplnilo sa označenie červeného vína „Vendemmia Tardiva“ a označenie bieleho vína „Riserva“;
                        minimálny prirodzený obsah alkoholu v obj. % sa v prípade červeného vína zvýšil z 11 % na 12 % a v prípade bieleho vína z 10,5 % na 11,5 %;
                        do tej istej tabuľky sa doplnilo označenie bieleho vína „Vendemmia Tardiva“ a červeného vína „Riserva“; obe sa pritom doplnili do článku 5 predchádzajúcej špecifikácie výrobku.
                        Pre lepší prehľad sa do jedinej tabuľky v článku 4 špecifikácie výrobku doplnili parametre kvality (maximálny výnos hrozna na hektár a minimálny prirodzený obsah alkoholu), pričom predtým sa uvádzali v článku 5;
                        Zvýšením minimálneho prirodzeného obsahu alkoholu hrozna (obsah cukru) by sa mala zlepšiť kvalita príslušného vína a ešte viac zdôrazniť špecifickosť DOC (CHOP).
                     
                  2.5.   Článok 5 špecifikácie výrobku – normy výroby vína
            
            Táto zmena sa týka len špecifikácie výrobku, nie jednotného dokumentu.
            Vykonali sa formálne zmeny, napríklad pri nových typoch vína sa doplnili výrobné normy a odstránili sa normy súvisiace s typmi, ktoré sa už neuvádzajú a nefigurujú ani v iných článkoch špecifikácie výrobku.
            Tieto zmeny sú potrebné na zosúladenie článku s ustanoveniami uvedenými v predchádzajúcich článkoch.
            (Článok 9) Pri typoch Vendemmia Tardiva (víno prvej kategórie) nie sú povolené postupy obohacovania, aby lepšie vynikla úroveň kvality týchto vín.
            2.6.   Článok 6 špecifikácie výrobku – charakteristické vlastnosti pri spotrebe
            
            Táto zmena sa týka špecifikácie výrobku a príslušného bodu 4 jednotného dokumentu o opise vín.
            
                        a)
                     
                     
                        Typy vín, napríklad typy, ktorými sa označuje odroda hrozna, ktorá sa už neuvádza, boli odstránené, a ostatné typy sa predefinovali.
                        Vlastnosti typov vína, ktoré sa už neuvádzajú, sa odstránili, opísali sa vlastnosti novo zavedených typov, ako je Bianco Riserva a Rosso Vendemmia Tardiva, a vlastnosti doteraz uvedených typov sa preskúmali, aby sa zabezpečil presnejší opis chemických, fyzikálnych a organoleptických vlastností.
                     
                  
                        b)
                     
                     
                        Odstránil sa odsek 3 článku o právomoci ministerstva vydať nariadenie, ktorým sa mení celková kyslosť a minimálny bezcukorný extrakt.
                        Pri zmene špecifikácie výrobku sa využila príležitosť odstrániť posledný odsek článku 6 špecifikácie výrobku, keďže už nie je v súlade s ustanoveniami EÚ súvisiacimi so zmenami, pre ktoré sa vyžadujú zmeny jednotného dokumentu.
                     
                  
                        c)
                     
                     
                        Ako možná aróma sa pridali tóny dreva, ktoré sú výsledkom uskladňovania vín v drevených nádobách. Bolo to potrebné, lebo výrobcovia víno často uskladňujú a nechávajú vyzrievať v drevených nádobách.
                     
                  2.7.   Článok 7 špecifikácie výrobku – označovanie
            
            Táto zmena sa týka len špecifikácie výrobku, nie jednotného dokumentu.
            Nahradilo sa znenie celého článku špecifikácie výrobku a zmenilo sa číslovanie nasledujúcich článkov.
            Vlastnosti pri spotrebe všetkých typov zahrnutých do špecifikácie sa teraz opisujú v predchádzajúcom článku 6 špecifikácie výrobku, zatiaľ čo pravidlá označovania a obchodnej úpravy výrobkov sa opisujú v článku 7 špecifikácie výrobku.
            
                        a)
                     
                     
                        zahrnula sa možnosť používať dodatočné topografické označenia, ktoré sa týkajú vinice;
                        Víno sa má lepšie charakterizovať odkazom na poľnohospodársky podnik. Na štítku sa uvedie výhradný pôvod vína z konkrétnej vinice, čo je v súlade s článkom 31 ods. 10 zákona č. 238/2016 a s článkom 120 ods. 1 písm. g) nariadenia (EÚ) č. 1308/2013.
                     
                  
                        b)
                     
                     
                        Pri označovaní a obchodnej úprave vín DOC (CHOP) „Contea di Sclafani“ alebo „Valledolmo-Contea di Sclafani“ sa môže uviesť názov „Sicilia“ ako väčšia územná jednotka.
                        Vďaka uvedeniu názvu väčšej územnej jednotky „Sicilia“ má spotrebiteľ viac informácií o príslušnej zemepisnej polohe DOC (CHOP) podľa zákona č. 238/2016 a článku 120 ods. 1 písm. g) nariadenia (EÚ) č. 1308/2013.
                     
                  
                        c)
                     
                     
                        Odstránili sa odkazy na typy, ktoré sa už neuvádzajú, a ustanovenia o nádobách, ktoré možno používať.
                        Ustanovenia o nádobách, ktoré možno používať, sa teraz nachádzajú v článku 8 špecifikácie výrobku – balenie.
                     
                  2.8.   Článok 8 špecifikácie výrobku – balenie
            
            Táto zmena sa týka špecifikácie výrobku a príslušného bodu 9 jednotného dokumentu o ďalších základných podmienkach.
            Stanovilo sa, že pre všetky objemy povolené vo vnútroštátnych pravidlách a pravidlách EÚ sa môžu používať len sklenené fľaše. Stanovilo sa, že sa môžu používať len olemované korkové zátky, keďže šumivé víno sa v špecifikácii už neuvádza; pokiaľ ide o typy s označením „Vendemmia Tardiva“, povoľuje sa používanie uzáverov s hlavičkou.
            Pri predaji sa názov musí uvádzať len na vínach balených v sklenených fľašiach a vybraných podľa vysokej kvality a technických parametrov stanovených v špecifikácii výrobku.
            2.9.   Článok 9 špecifikácie výrobku – súvislosť so zemepisnou oblasťou
            
            Táto zmena sa týka špecifikácie výrobku a príslušného bodu 8 jednotného dokumentu o opise súvislostí.
            Tento článok 9 špecifikácie výrobku sa aktualizoval odkazom na nový názov DOC (CHOP) „Contea di Sclafani“ alebo „Valledolmo-Contea di Sclafani“.
            V rámci opisu súvislosti so zemepisným prostredím uvedeného v odsekoch A) a C) tohto článku 9 boli navyše odstránené odrodové typológie a kategórie vín (šumivé víno a kvalitné šumivé víno), ktoré nie sú uvedené v novej špecifikácii výrobku.
            Do príslušného bodu 8 jednotného dokumentu boli v dôsledku toho zahrnuté uvedené zmeny špecifikácie výrobku súvisiace s opisom súvislosti so zemepisným prostredím.
            Príslušnú zmenu vyvolala zmena názvu DOC (CHOP) doplnením názvu obce „Valledolmo“, ktorá sa nachádza uprostred vymedzenej zemepisnej oblasti.
            Touto zmenou chceme teda lepšie stotožniť názov s územím a posilniť súvislosť so zemepisným prostredím relevantnej výroby vína.
            V dôsledku vylúčenia niektorých typov a kategórií výrobkov zo špecifikácie výrobku sa v tomto článku 9 špecifikácie výrobku navyše lepšie opísala súvislosť so zemepisným prostredím ostatných typov vín, ktoré sa vyrábajú z hrozna odrôd viniča, ktoré sú pre toto územie najtypickejšie (Catarratto, Perricone a Nero d’Avola).
            Zdôraznil sa najmä vzájomný vzťah medzi prírodnými a antropogénnymi faktormi a kvalitatívnymi a osobitnými vlastnosťami vín, ktoré v zásade možno pripísať zemepisnému prostrediu.
            JEDNOTNÝ DOKUMENT
            1.   Názov (názvy) na zápis do registra
            
            Contea di Sclafani
            Valledolmo-Contea di Sclafani
            2.   Druh zemepisného označenia
            
            CHOP – chránené označenie pôvodu
            3.   Kategórie vinohradníckych/vinárskych výrobkov
            
            
                     
                        1.
                     
                     
                        Víno
                     
                  4.   Opis vína (vín)
            
            
               „Contea di Sclafani“ alebo „Valledolmo-Contea di Sclafani“ Rosso
            
            Farba: rubínovočervená rôznej intenzity s možným nádychom purpurovej
            Aróma: jemná, výrazná, ovocná/niekedy korenistá
            Chuť: suché, harmonické, s dobrou štruktúrou
            Minimálny celkový obsah alkoholu v obj. %: 12 %
            Minimálny bezcukorný extrakt: 23 g/l
            Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.
            Všeobecné analytické vlastnosti
            
                        Maximálny celkový obsah alkoholu (v obj. %):
                     
                     
                         
                     
                  
                        Minimálny skutočný obsah alkoholu (v obj. %):
                     
                     
                         
                     
                  
                        Minimálny celkový obsah kyselín:
                     
                     
                        4,5  gramu na liter, vyjadrený ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                         
                     
                  
                        Maximálny celkový obsah oxidu siričitého (v miligramoch na liter):
                     
                     
                         
                     
                  
               „Contea di Sclafani“ alebo „Valledolmo-Contea di Sclafani“ Rosso Riserva
            
            Farba: od sýtej rubínovočervenej po granátovú počas dozrievania vína
            Aróma: intenzívna, ovocná, niekedy korenistá
            Chuť: suché, výrazné, s dobrou štruktúrou
            Minimálny celkový obsah alkoholu v obj. %: 12,5 %
            Minimálny bezcukorný extrakt: 24 g/l
            Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.
            Všeobecné analytické vlastnosti
            
                        Maximálny celkový obsah alkoholu (v obj. %):
                     
                     
                         
                     
                  
                        Minimálny skutočný obsah alkoholu (v obj. %):
                     
                     
                         
                     
                  
                        Minimálny celkový obsah kyselín:
                     
                     
                        4,5  gramu na liter, vyjadrený ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                         
                     
                  
                        Maximálny celkový obsah oxidu siričitého (v miligramoch na liter):
                     
                     
                         
                     
                  
               „Contea di Sclafani“ alebo „Valledolmo-Contea di Sclafani“ Rosso Vendemmia Tardiva
            
            Farba: od sýtej rubínovočervenej po granátovú počas dozrievania vína
            Aróma: výrazná, dlhotrvajúca, jemná
            Chuť: suché až sladké, výrazné, harmonické
            Minimálny celkový obsah alkoholu v obj. %: 13 %
            Minimálny bezcukorný extrakt: 28 g/l
            Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.
            Všeobecné analytické vlastnosti
            
                        Maximálny celkový obsah alkoholu (v obj. %):
                     
                     
                         
                     
                  
                        Minimálny skutočný obsah alkoholu (v obj. %):
                     
                     
                        11
                     
                  
                        Minimálny celkový obsah kyselín:
                     
                     
                        4 gramy na liter, vyjadrený ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                         
                     
                  
                        Maximálny celkový obsah oxidu siričitého (v miligramoch na liter):
                     
                     
                         
                     
                  
               „Contea di Sclafani“ alebo „Valledolmo-Contea di Sclafani“ Bianco
            
            Farba: slamovožltá rôznej intenzity, príležitostne so svetlozeleným nádychom
            Aróma: jemná, výrazná, dlhotrvajúca
            Chuť: suché, harmonické, lahodné
            Minimálny celkový obsah alkoholu v obj. %: 11,5 %
            Minimálny bezcukorný extrakt: 17 g/l
            Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.
            Všeobecné analytické vlastnosti
            
                        Maximálny celkový obsah alkoholu (v obj. %):
                     
                     
                         
                     
                  
                        Minimálny skutočný obsah alkoholu (v obj. %):
                     
                     
                         
                     
                  
                        Minimálny celkový obsah kyselín:
                     
                     
                        4,5  gramu na liter, vyjadrený ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                         
                     
                  
                        Maximálny celkový obsah oxidu siričitého (v miligramoch na liter):
                     
                     
                         
                     
                  
               „Contea di Sclafani“ alebo „Valledolmo-Contea di Sclafani“ Bianco Riserva
            
            Farba: slamovožltá rôznej intenzity, príležitostne so svetlozeleným nádychom
            Aróma: príjemná, jemná, elegantná
            Chuť: harmonické, výrazné, lahodné
            Minimálny celkový obsah alkoholu v obj. %: 12 %
            Minimálny celkový obsah kyselín: 4,5 g/l;
            Minimálny bezcukorný extrakt: 20 g/l
            Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.
            Všeobecné analytické vlastnosti
            
                        Maximálny celkový obsah alkoholu (v obj. %):
                     
                     
                         
                     
                  
                        Minimálny skutočný obsah alkoholu (v obj. %):
                     
                     
                         
                     
                  
                        Minimálny celkový obsah kyselín:
                     
                     
                        4,5  gramu na liter, vyjadrený ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                         
                     
                  
                        Maximálny celkový obsah oxidu siričitého (v miligramoch na liter):
                     
                     
                         
                     
                  
               „Contea di Sclafani“ alebo „Valledolmo-Contea di Sclafani“ Bianco Vendemmia Tardiva
            
            Farba: od slamovožltej po zlatožltú
            Aróma: výrazná, dlhotrvajúca
            Chuť: suché až sladké, výrazné, harmonické
            Minimálny celkový obsah alkoholu v obj. %: 13 %
            Minimálny bezcukorný extrakt: 26 g/l
            Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.
            Všeobecné analytické vlastnosti
            
                        Maximálny celkový obsah alkoholu (v obj. %):
                     
                     
                         
                     
                  
                        Minimálny skutočný obsah alkoholu (v obj. %):
                     
                     
                        11
                     
                  
                        Minimálny celkový obsah kyselín:
                     
                     
                        4 gramy na liter, vyjadrený ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                         
                     
                  
                        Maximálny celkový obsah oxidu siričitého (v miligramoch na liter):
                     
                     
                         
                     
                  5.   Vinárske výrobné postupy
            
            a)   
                  Základné enologické postupy
               
            
            b)   
                  Maximálne výnosy
               
            
            
               „Contea di Sclafani“ alebo „Valledolmo-Contea di Sclafani“ Rosso vrátane Riserva
            
            10 000 kg hrozna na hektár
            
               „Contea di Sclafani“ alebo „Valledolmo-Contea di Sclafani“ Rosso vrátane Riserva
            
            70 hektolitrov vína na hektár
            
               „Contea di Sclafani“ alebo „Valledolmo-Contea di Sclafani“ Bianco vrátane Riserva
            
            12 000 kg hrozna na hektár
            
               „Contea di Sclafani“ alebo „Valledolmo-Contea di Sclafani“ Bianco vrátane Riserva
            
            84 hektolitrov vína na hektár
            
               „Contea di Sclafani“ alebo „Valledolmo-Contea di Sclafani“ Rosso a Bianco Vendemmia Tardiva
            
            8 000 kg hrozna na hektár
            
               „Contea di Sclafani“ alebo „Valledolmo-Contea di Sclafani“ Rosso a Bianco Vendemmia Tardiva
            
            48 hektolitrov vína na hektár
            6.   Vymedzená oblasť
            
            Oblasť výroby sa nachádza v regióne Sicília a v provincii Palermo zahŕňa celé územie obcí Valledolmo, Caltavuturo, Alia a Sclafani Bagni; časť územia obcí Petralia Sottana, Castellana Sicula, Castronovo di Sicilia, Cerda, Aliminusa, Montemaggiore Belsito a Polizzi Generosa; v provincii Caltanissetta celé územie obcí Vallelunga Pratameno a Villalba; a v provincii Agrigento časť územia obce Cammarata. Hranice tohto územia sú vymedzené takto:
            Začínajú od 14 + 800 kilometra štátnej cesty č. 120; hranica vedie po tejto ceste až po križovatku Cerda – Aliminusa, kde sa napája na provinčnú cestu č. 7 na 0 + 000 kilometri, pričom po nej pokračuje až po 17 + 750 kilometer. Odtiaľ vedie na západ po hranici obce Alia, až kým nepretne hranicu obce Castronuovo di Sicilia, po ktorej pokračuje na juhozápad, až kým sa nestretne so štátnou cestou č. 189 na 4 + 700 kilometri. Hranica pokračuje pozdĺž tejto štátnej cesty až po 14 + 600 kilometer, odkiaľ vedie južne okolo rieky Platani, kým sa nestretne s Vallone Crasto Venturo a prechádza juhovýchodne týmto údolím, kým sa nepretne s provinčnou cestou č. 39 (bývalá súkromná cesta Soria – Casalicchio) na 5 + 900 kilometri, po ktorej pokračuje až po 0 + 000 kilometer, kde sa napája na provinčnú cestu č. 25 (Tumarrano – Mussomeli) a pokračuje južne 9 kilometrov, kým sa nestretne s hranicou obce Cammarata. Po tejto hranici vedie smerom na východ, potom sa stretáva s hranicou obce Villalba a prechádza cez ňu východne až po hranicu obce Petralia Sottana; po tejto hranici smeruje na východ a neskôr na severovýchod; hranica vedie k provinčnej ceste č. 72 (Ciolino) v Portella dell’Inferno a nasleduje ju približne 2,7 km. Stáča sa na sever, potom prichádza k Portella del Morto, kde sa znova spája s hranicou obce Petralia Sottana v severnom smere, kým nepríde k Vallone San Giorgio a tiahne sa severovýchodne týmto údolím, kým sa nestretne so štátnou cestou č. 120 na 48 + 200 kilometri. Pokračuje po štátnej ceste č. 120 až po 48 + 400 kilometer, kde sa stretáva s hranicou Polizzi Generosa a vedie po nej severozápadne až po rieku San Filippo; pozdĺž tejto rieky vedie stále smerom na severozápad, kým sa nepretne s hranicou obce Caltavuturo. Vedie pozdĺž tejto hranice na severozápad, kým nepríde k hranici obce Sclafani Bagni, ktorú nasleduje, kým sa nestretne s hranicou obce Cerda; odtiaľ vedie na severozápad a pretína štátnu cestu č. 120 na 14 + 800 kilometri.
            7.   Hlavné odrody viniča
            
            
                         
                     
                     
                        Catarratto bianco lucido B.
                     
                  
                         
                     
                     
                        Catarratto bianco comune B.
                     
                  
                         
                     
                     
                        Perricone N.
                     
                  
                         
                     
                     
                        Synonymum Nero d’Avola N.: Calabrese N.
                     
                  8.   Opis súvislostí
            
            
               „Contea di Sclafani“ alebo „Valledolmo-Contea di Sclafani“
            
            Súvislosť s vymedzenou zemepisnou oblasťou vyplýva zo vzájomného pôsobenia konkrétnych environmentálnych prvkov (hornatá oblasť, štruktúra pôdy, mierne teplé podnebie, rozsah teplôt); historická tradícia (prvé záznamy o pestovaní viniča pochádzajú z roku 1300; veľa hektárov viníc vysadených okolo roku 1570 v panstve Valle dell’Olmo); ľudské faktory (odrody hrozna, spôsoby vedenia viniča a tradičné poľnohospodárske systémy) a spôsoby spracovania vína, ktoré sa v oblasti zaužívali a umožňujú dosiahnuť jedinečné vlastnosti, ktoré vykazujú typy vína uvedené v špecifikácii výrobku.
            Ide najmä o priemernú nadmorskú výšku, t. j. približne 600 m nad morom, a všeobecnú distribúciu prevažne ílovitých pôd s piesčitým podielom alebo prevažne piesčitých pôd s ílovitým podielom, z čoho vyplýva, že žiadna pôda v oblasti výroby nie je ani príliš mokrá, ani príliš kyslá, ani zásaditá. Všetky tieto faktory sa prejavujú na množstve a predovšetkým kvalite vinárskeho výrobku.
            Tieto faktory sa ideálne snúbia jednak s miestnymi odrodami červeného hrozna Perricone a Nero d’Avola, z ktorých sa vyrába tiché červené víno s veľmi osobitými vlastnosťami, ktoré sú dôsledkom jeho nápadných kvetinových a korenistých vôní, elegancie a dlhovekosti vzhľadom na obsah trieslovín, vďaka ktorému môže víno vyzrievať aj dlhšie (tieto vína sa identifikujú označením Riserva), a jednak s miestnou odrodou bieleho hrozna Catarratto, ktorá úzko súvisí s tradíciou vinohradníctva na Sicílii, a to najmä v údolí Valle d’Olmo-Contea di Sclafani, kde sa biele víno získava len z odrody hrozna Catarratto a má jedinečné a ľahko identifikovateľné vlastnosti. Pre vysoký obsah polyfenolov a optimálne úrovne kyslosti je toto biele víno vhodné na vyzrievanie a teda aj na použitie označenia Riserva.
            Hrozno sa zberá od polovice septembra a počas októbra. Keďže hrozno z tejto oblasti dozrieva o približne dvadsať dní neskôr ako v iných vinohradníckych oblastiach Sicílie, vyznačuje sa dokonalou vyváženosťou kyslosti a obsahu cukru. Toto neskoršie dozrievanie v kombinácii s typizovaním konečného výrobku umožňuje zber hrozna, ktoré dozrelo vyváženým spôsobom po skončení letných horúčav a má vyvážené analytické hodnoty, t. j. dobrú kyslosť a žiaden prebytočný cukor.
            Víno vyrobené z odrôd hrozna Nero d’Avola a Perricone sa hodí nielen k tradičnej sicílskej kuchyni, ale pre svoje osobité vlastnosti aj k medzinárodnejším jedlám a zvykom pitia alkoholu, čo prispieva k uznaniu jeho kvality. Víno získané z odrody hrozna Catarratto sa na druhej strane hodí k všetkým jedlám z rýb, od stredomorských po ázijské.
            V obzvlášť dobrých rokoch sa červené aj biele odrody hrozna navyše tradične nechávali rásť veľmi dlho, takmer do konca októbra, aby sa pozberalo veľmi dozreté hrozno, z ktorého možno vyrobiť vína s označením Vendemmia Tardiva.
            9.   Ďalšie základné podmienky
            
            
               
                  Balenie
               
            
            
               Právny rámec:
            
            Vnútroštátne právne predpisy a právne predpisy EÚ
            
               Druh ďalšej podmienky:
            
            Pre všetky objemy povolené vo vnútroštátnych pravidlách a pravidlách EÚ sa môžu používať len sklenené fľaše. Môžu sa používať len olemované korkové zátky, keďže šumivé víno sa v špecifikácii výrobku už neuvádza; pokiaľ ide o typy s označením „Vendemmia Tardiva“, povoľuje sa používanie uzáverov s hlavičkou.
            
               Opis podmienky:
            
            Pri predaji sa názov musí uvádzať len na vínach balených v sklenených fľašiach a vybraných podľa vysokej kvality a technických parametrov stanovených v špecifikácii výrobku.
            
               Odkaz na špecifikáciu výrobku
            
            https://www.politicheagricole.it/flex/cm/pages/ServeBLOB.php/L/IT/IDPagina/12905